
Sopronnémeti Község Önkormányzat Képviselő-testülete
Sopronnémeti, Petőfi u. 22.

2-9/2009.
JEGYZŐKÖNYV

Készült Sopronnémeti Község Önkormányzat Képviselő-testületének 2009. szeptember 28-án 18 órai kezdettel Sopronnémeti Község Önkormányzat tanácskozó termében tartott nyilvános testületi üléséről.

Jelen vannak:

· Bognár Sándor polgármester

· Szabóné Németh Mária 

· Bognár Sándorné
· Németh József Gábor

· Németh Ottóné képviselő

Farád-Sopronnémeti Körjegyzőség részéről:

Pálfi Zoltánné körjegyző

Bognár Sándor polgármester köszönti a testületi ülésen megjelenteket, megállapítja, hogy az ülés határozatképes. Jegyzőkönyv-hitelesítőnek felkéri Szabóné Németh Mária és Németh Ottóné képviselőket.

Ezután javaslatot tesz az ülés napirendjére.

Napirend:

1.) Sopronnémeti Község Önkormányzat Képviselő-testületének 14/2005. (IX.27.) rendeletének – a közigazgatási hatósági eljárásban az elektronikus ügyintézésről – módosítása

Előadó: Pálfi Zoltánné körjegyző
A Képviselő-testület a napirendet egyhangúlag elfogadja.

Napirend tárgyalása:

Pálfi Zoltánné körjegyző ismerteti, hogy a belső piaci szolgáltatásokról szóló 2006/123/EK irányelvnek megfelelően az önkormányzatoknak harmonizációs kötelezettsége van az érintett rendeletek tekintetében. Az érintett rendeletek közül a Ket rendeletünkben van irányelvvel ellentétes rendelkezés, mert kizárja minden ügyben az elektronikus ügyintézés lehetőségét, pedig csak a szolgáltatási törvény hatálya alá nem eső önkormányzati hatósági ügyek esetében van erre lehetőség.

Az elmondottak szerint új rendeletet kell alkotni, a régi hatályon kívül helyezésével egyidejűleg.

Bognár Sándor polgármester kéri a testület tagjait, amennyiben egyetértenek a rendelet módosításával, kézfeltartással jelezzék.

Sopronnémeti Község Önkormányzat Képviselő-testülete 5 igen szavazattal, ellenszavazat és tartózkodás nélkül megalkotja 8/2009. (IX.29.) rendeletét a közigazgatási hatósági eljárásokban alkalmazandó elektronikus kapcsolattartásról

(A rendelet a jegyzőkönyv mellékletét képezi.)

Miután több tárgy nincs, hozzászólás nem érkezik, Bognár Sándor polgármester a testületi ülést 18 óra 30 perckor bezárja.

